Qezaya Geverî ya Colemêrgî de ciwanan taxanê Orman, Kişla, Esentepe û Yeşildere de semedê Dayîkanê Haştîye Adalete Sefali û Perîşane Akçelîk înan ke rîyê îfadedayîşî ra qezaya trafîkî dinyaya xo bedilnaye, çalakîyê protestoyî kerdî.
Ciwanan rayîrî trafîqî rê birnayî û fîşekê hewayî eştî. Polîsan bi guleyanê plastîk û bombayanê gazî hêrişê ciwanan kerd. Mabênê ciwanan û polîsan de heta saetanê ereyî yê şewe pêkewtişan dewam kerd.
Saetanê vera sibayî de polîsan bi marşê mehterî pê wesyîtan taxan ra tûr eşt. Roniştaxanê taxan vat vengê polîsan ameyo înan ke vat ''hinî bes o ma înan bikişê.''
